**ZAPISNIK SESTANKA Z MENTORICO GLEDE DIPLOMSKEGA PROJEKTA SKILLTRACK**

**Datum:** 16. 5. 2025  
**Prisotni:** Lucija Brezočnik, Anja Lečnik  
**Trajanje sestanka:** 10:00–11:00

**1. Predstavitev trenutnega stanja projekta**

Mentorici sem predstavila trenutno stanje diplomskega projekta. Prikazala sem dosedanji napredek, vključno z razvitimi vsebinami in trenutnim tehničnim stanjem projekta. Mentorica je podala pozitivne povratne informacije glede strukture in poteka dela.

**2. Obravnava odprtih vprašanj**

V nadaljevanju sva razpravljali o odprtih vprašanjih, ki se nanašajo na nadaljnje korake v razvoju projekta, tehnične izzive in usmeritve za dokončanje vsebinskega in tehničnega dela.

Ena izmed osrednjih dilem je bila, ali v okviru projekta omogočiti kreacijo večih *workspace*-ov za različne organizacije ali pa omogočiti uporabo zgolj enega. Po razpravi sva se odločili, da bo zaenkrat aplikacija podpirala le en *workspace*, torej vsaka organizacija aplikacijo gostuje samostojno. Možnost večih *workspace*-ov bo morebitno dodana kasneje, v kolikor bo dopuščal časovni okvir projekta.

**3. Odobritev objave videa**

Mentorica je odobrila javno objavo videoposnetka, ki prikazuje trenutno stanje projekta. Dogovorjeno je, da bo video objavljen v nedeljo, 18. 5. 2025.

**4. Dogovorjeni naslednji koraki**

* Izvedba izboljšav na podlagi mentoričinih priporočil
* Načrtovanje naslednje iteracije
* Sestanek za pregled naslednje iteracije razvoja projekta (23. 5. 2025 ob 10:00)

**Zapisala:** Anja Lečnik  
**Datum zapisa:** 16. 5. 2025