**ZAPISNIK SESTANKA Z MENTORICO GLEDE DIPLOMSKEGA PROJEKTA SKILLTRACK**

**Datum:** 30. 5. 2025  
**Prisotni:** Lucija Brezočnik, Anja Lečnik  
**Trajanje sestanka:** 10:00–11:00

**1. Poročilo o opravljenem delu**

V preteklem tednu je bil uspešno izveden deploy celotne aplikacije. Backend je bil nameščen na platformo Render, frontend na Vercel, podatkovna baza PostgreSQL gostuje na Railway. Poleg tega je bila integrirana storitev SonarCloud za preverjanje kakovosti kode. Pomemben korak v razvoju je bila tudi združitev funkcionalnosti *Business Trip* in *Expense* v eno enotno obliko, ki omogoča vnos podatkov o prevoženih kilometrih, nastanitvi, stroških hrane ter drugih stroških.

Nadgradila sem pregled zaposlenih (*Employees*) z dodatkom novega stolpca za prikaz povprečne ocene uspešnosti posameznega zaposlenega. Ta podatek je zdaj viden v zbirni tabeli, podrobnosti pa na profilu posameznika. Vzpostavljena je bila osnovna integracija sistema Jira, vpeljani so bili avtomatski testi s pomočjo orodja Playwright, prav tako pa je bil implementiran prikaz različnih uporabniških vlog – uporabnik, nadzornik in administrator.

Sprva sem načrtovala vključitev iFrame elementa za prikaz Jira vsebin neposredno znotraj aplikacije. Po testiranju sem ugotovila, da to žal ni izvedljivo, saj omenjene storitve (npr. Jira Cloud) uporabljajo varnostne mehanizme, kot sta X-Frame-Options: SAMEORIGIN in Content-Security-Policy, ki eksplicitno onemogočajo prikaz njihove vsebine v iFrame z zunanjega izvora. To pomeni, da bi bilo vključevanje v iframe možno le, če bi imela nadzor nad strežniškimi nastavitvami teh storitev, kar v primeru oblačnih rešitev ni mogoče. Zaradi tega sem se odločila, da namesto iFrame vključim povezave do teh storitev ali poiščem alternativne načine integracije (prek API).

**2. Identificirane težave**

V času testiranja sta se pojavili dve pomembni težavi. Prva težava se nanaša na urejanje projektov – spremembe, ki jih uporabnik vnese, se ne shranijo pravilno. Druga težava je povezana s funkcionalnostjo za posodobitev naziva delovnega mesta zaposlenega, ki trenutno ne deluje.

**3. Dogovorjeni naslednji koraki**

V naslednjem tednu boma pričela s prikazom statistik na dashboardu, ki bo omogočal vizualizacijo različnih podatkov, kot so prisotnosti, aktivnosti in stroški. Pri izračunih bo upoštevana tudi prisotnost praznikov, zato bom prenesla trenutno hardcoded vrednosti v namensko *Holidays* tabelo znotraj baze. Poleg tega bom dodala ločen zavihek za prikaz in urejanje *Performance Reviews*.

V aplikacijo bom vključila podporo umetne inteligence preko OpenAI, ki bo analizirala Jira tickete in predlagala možne korake za nadaljnje delo. Dodala bom tudi možnost pošiljanja e-poštnih obvestil ob vnosu ali potrditvi službenih poti in dopustov. Swagger dokumentacija bo objavljena na GitHub, aplikacija pa bo prevedena tudi v slovenščino, kar bo omogočilo večjezično uporabo.

**Zapisala:** Anja Lečnik  
**Datum zapisa:** 30. 5. 2025